Komission päätös,

tehty 19 päivänä joulukuuta 2001,

tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/740/EY muuttamisesta neljännen kerran

(tiedoksiannettu numerolla K(2001) 4601)

(ETA:n kannalta merkityksellinen teksti)

(2001/911/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan,

ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan,

sekä katsoo seuraavaa:

(1) Komission päätös 2001/740/EY(4), sellaisena kuin se on viimeksi muutettuna päätöksellä 2001/848/EY(5), koskee suu- ja sorkkataudin vastaisia suojatoimenpiteitä Yhdistyneessä kuningaskunnassa.

(2) Joissakin liitteessä III luetelluissa Ison-Britannian kreivikunnissa ei ole esiintynyt suu- ja sorkkatautia tämän epidemian aikana, ja jotkut kreivikunnat ovat olleet tautivapaita yli kolme kuukautta. Tämän vuoksi on tarkoituksenmukaista laajentaa edelleen aluetta, jolta tietynlaisen lihan lähettäminen on sallittua.

(3) Eläinten terveystilanteen parantuminen antaa mahdollisuuden säätää edellytyksistä, joilla taudille alttiiden elävien eläinten valvotut lähetykset tietyiltä Ison-Britannian alueilta muihin jäsenvaltioihin voitaisiin sallia. Näissä edellytyksissä on kuitenkin otettava huomioon tietyistä BSE:hen liittyvistä kiireellisistä suojatoimenpiteistä tehdyn neuvoston päätöksen 98/256/EY(6) säännökset.

(4) Koska sioilla on todettu hyvin vähän suu- ja sorkkatautia ja etenkin koska merkittävimmät siankasvatusalueet Isossa-Britanniassa ovat säilyneet tautivapaina koko epidemian ajan, vaikuttaa lisäksi aiheelliselta sallia elävien sikaeläinten lähettäminen Isosta-Britanniasta muihin jäsenvaltioihin valvotuissa olosuhteissa.

(5) Joitakin terveystodistuksen mukaisen terveystilanteen varmistamiseen tarvittavia, oleskeluun ja kosketuksissa oloon liittyviä vaatimuksia voidaan vähentää sellaisten tilojen välillä kuljetettavien sikojen osalta, joita pidetään Yhdistyneen kuningaskunnan lainsäädännön mukaan yhteen epidemiologiseen ryhmään kuuluvina. Näin varmistetaan, että taudille alttiiden eläinten siirto jollekin yhteen maatalousyksikköön kuuluvalle tilalle estää lähetykset kaikilta tuohon yksikköön kuuluvilta tiloilta tämän päätöksen mukaisesti.

(6) Lisäksi pidetään aiheellisena sallia elävien eläinten kerääminen teurastusta varten joiltakin liitteessä III luetelluilla alueilla sijaitsevilta tiloilta. Desinfiointivaatimuksia olisi siksi mukautettava.

(7) Luovuttajasonneja ja -karjuja koskevat testivaatimukset liitteessä III luetelluilla alueilla sijaitsevissa siemennesteen keräysasemilla voidaan poistaa ja Isosta-Britanniasta lähetettyjen hevoseläinten terveystodistusten antamista helpottaa.

(8) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 15 ja 16 päivänä tammikuuta 2002, ja toimenpiteitä mukautetaan tarvittaessa.

(9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätös 2001/740/EY seuraavasti:

1) Korvataan 1 artiklan 2 kohta seuraavasti: "2. Eläviä naudan-, lampaan-, vuohen- ja siansukuisia eläimiä tai muita sorkkaeläimiä ei lähetetä Yhdistyneen kuningaskunnan alueilta, jotka luetellaan liitteessä I ja II, eikä siirretä näiden alueiden kautta.

2.1 Rajoittamatta Yhdistyneen kuningaskunnan toimivaltaisten viranomaisten soveltamien, taudille alttiiden eläinten siirtoa Ison-Britannian sisällä tai sen kautta koskevien rajoitusten noudattamista ja poiketen siitä, mitä ensimmäisessä alakohdassa säädetään, toimivaltaiset viranomaiset saavat antaa luvan kuljettaa sorkkaeläimiä suoraan ja keskeytyksettä liitteessä I ja II lueteltujen alueiden kautta valta- ja rautateillä.

2.2 Sen estämättä, mitä neuvoston direktiivissä 64/432/ETY(7) säädetään, ja Yhdistyneen kuningaskunnan toimivaltaisten viranomaisten taudille alttiiden eläinten Isossa-Britanniassa ja sen kautta tapahtuviin siirtoihin soveltamista rajoituksista huolimatta toimivaltaiset viranomaiset voivat ensimmäisen alakohdan säännöksistä poiketen sallia elävien sikaeläinten lähetykset seuraavin edellytyksin:

- eläimet on kasvatettu liitteessä III olevassa asianmukaisessa sarakkeessa täsmennetyillä alueilla,

- Yhdistyneen kuningaskunnan toimivaltaiset eläinlääkintäviranomaiset sallivat tällaisten eläinten lähettämisen, ja siitä annetaan ennakkoilmoitus määräjäsenvaltion ja mahdollisten kauttakulkujäsenvaltioiden eläinlääkintäalan keskusviranomaisille vähintään kolme työpäivää aikaisemmin,

- liitteessä III luetellussa kreivikunnassa ei ole viimeisten 90 vuorokauden aikana esiintynyt suu- ja sorkkatautia,

- eläimet ovat lastaamista edeltäneiden 30 vuorokauden ajan olleet toimivaltaisen eläinlääkintäviranomaisen valvonnassa yhdellä ainoalla tilalla, joka sijaitsee liitteessä III mainitulla alueella ja jonka ympärillä ei ainakaan 10 kilometrin säteellä ole esiintynyt suu- ja sorkkatautia viimeisten 30 vuorokauden aikana,

- suu- ja sorkkataudille alttiiden lajien eläimiä ei ole tuotu neljännessä luetelmakohdassa tarkoitetulle tilalle lastaamista edeltäneiden 30 vuorokauden aikana lukuun ottamatta sikoja, jotka tulevat yhteen maatalousyksikköön kuuluvalta hankintatilalta tai kuuluvilta hankintatiloilta, joka täyttää tai jotka täyttävät neljännessä luetelmakohdassa säädetyt vaatimukset, missä tapauksessa tämä aika voidaan lyhentää seitsemäksi vuorokaudeksi,

- tällaiset eläimet eivät kuljetuksen aikana joudu kosketuksiin sellaisten eläinten kanssa, jotka eivät ole samalta lähetystilalta, mikäli kaikkia eläimiä ei ole lähetetty suoraan teurastettaviksi, jolloin ne voidaan kerätä matkalla enintään kolmelta neljännessä luetelmakohdassa tarkoitetulta tilalta,

- jalostus- ja tuotantoeläimiä viedään enintään kolmelle määrätilalle enintään yhteen muuhun jäsenvaltioon,

- eläimet kuljetetaan virallisessa valvonnassa kuljetusvälineillä, jotka on puhdistettu ja desinfioitu ennen eläinten lastaamista tai keräämistä neljännessä luetelmakohdassa tarkoitetuilta tiloilta lähetettäviksi liitteessä III lueteltujen alueiden ulkopuolelle,

- direktiivissä 64/432/ETY säädetyissä terveystodistuksissa, jotka seuraavat liitteessä III luetelluilta Yhdistyneen kuningaskunnan alueilta muihin jäsenvaltioihin vietäviä eläviä sikaeläimiä, on seuraava ilmaisu:

'Suu- ja sorkkataudin vastaisista suojatoimenpiteistä Yhdistyneessä kuningaskunnassa 19 päivänä lokakuuta 2001 tehdyn komission päätöksen 2001/740/EY mukaisia eläimiä'."

2) Korvataan 2 artiklan 2 kohdan d alakohdan viides ja kuudes luetelmakohta seuraavasti: "- suu- ja sorkkataudille alttiiden lajien eläimiä ei ole tuotu neljännessä luetelmakohdassa tarkoitetulle tilalle lastaamista edeltäneiden 30 vuorokauden aikana tai jos kyseessä ovat tarhatut riistaeläimet, ennen tilalla tapahtunutta teurastusta, lukuun ottamatta sikoja, jotka tulevat yhteen maatalousyksikköön kuuluvalta hankintatilalta tai kuuluvilta hankintatiloilta, joka täyttää tai jotka täyttävät kolmannessa luetelmakohdassa säädetyt vaatimukset, missä tapauksessa tämä aika voidaan lyhentää seitsemäksi vuorokaudeksi,

- eläimet, tai jos kyseessä ovat tilalla teurastetut tarhatut riistaeläimet, ruhot, on kuljetettu neljännessä luetelmakohdassa tarkoitetulta tilalta virallisessa valvonnassa liitteessä III luetellulla alueella sijaitsevaan nimettyyn teurastamoon kuljetusvälineissä, jotka on puhdistettu ja desinfioitu ennen sellaisten teurastettavien eläinten lastaamista tai keräämistä, joiden tuore liha lähetetään liitteessä III lueteltujen alueiden ulkopuolelle,".

3) Lisätään 6 artiklan 3 kohdan c alakohdan kuudenteen luetelmakohtaan seuraava ilmaisu: "Tätä testiä ei kuitenkaan vaadita liitteessä III luetelluilla alueilla sijaitsevilla, neljännessä luetelmakohdassa tarkoitetuilla siemennesteen keräysasemilla pidettäviltä luovuttajaeläimiltä."

4) Poistetaan 12 artiklan 2 kohta.

5) Lisätään 13 artiklaan kohta seuraavasti: "3. Jäsenvaltioiden on varmistettava, että taudille alttiisiin lajeihin kuuluvia eläimiä ei siirretä pois tilalta, johon on tuotu 1 artiklan 2.2 kohdassa tarkoitettuihin taudille alttiisiin lajeihin kuuluvia eläimiä 30 edellisen päivän aikana. Toimivaltaiset viranomaiset voivat lyhentää tämän pitoajan vähintään seitsemäksi päiväksi."

6) Korvataan 16 artiklassa päivämäärä "31 päivään tammikuuta 2002" päivämäärällä "28 päivään helmikuuta 2002".

7) Korvataan liite III tämän päätöksen liitteellä.

2 artikla

Tämä päätös on osoitettu kaikille jäsenvaltioille.

Tehty Brysselissä 19 päivänä joulukuuta 2001.

Komission puolesta

David Byrne

Komission jäsen

(1) EYVL L 224, 18.8.1990, s. 29.

(2) EYVL L 62, 15.3.1993, s. 49.

(3) EYVL L 395, 30.12.1989, s. 13.

(4) EYVL L 277, 20.10.2001, s. 30.

(5) EYVL L 315, 1.12.2001, s. 64.

(6) EYVL L 113, 15.4.1998, s. 38.

(7) EYVL 121, 29.7.1964, s. 1977/64.

LIITE

"LIITE III

>TAULUKON PAIKKA>

ADNS= Animal Disease Notification System Code (Eläintautien ilmoitusjärjestelmän koodi) (Päätös 2000/807/EY)

GIS= Hallintoyksikön koodi

B= Naudanliha

S/G= Lampaan- ja vuohenliha

P= Sianliha

FG= Suu- ja sorkkataudille alttiisiin lajeihin kuuluvat tarhatut riistaeläimet

WG= Suu- ja sorkkataudille alttiisiin lajeihin kuuluvat luonnonvaraiset riistaeläimet

LP= Elävät siat"